stanford-oval/wikipedia huggingface dataset:
รักคุณเท่าฟ้า

การบินไทย เจ้าของคำขวัญ รักคุณเท่าฟ้า
รักคุณเท่าฟ้า เป็นคำขวัญของบริษัท การบินไทย จำกัด (มหาชน) และเป็นชื่อเพลง เพื่อส่งเสริมภาพลักษณ์ ตามคำขวัญดังกล่าว ที่แต่งคำร้องโดย ยืนยง โอภากุล (แอ๊ด คาราบาว) และขับร้องโดย เทียรี่ เมฆวัฒนา ซึ่งเผยแพร่ครั้งแรก เมื่อปี พ.ศ. 2528
การบินไทยเริ่มใช้คำขวัญ "รักคุณเท่าฟ้า" ตั้งแต่ราวปี พ.ศ. 2521 สำหรับโครงการส่งเสริมภาพลักษณ์และบริการใหม่ ภายใต้หัวข้อรณรงค์ชื่อเดียวกัน โดยขณะนั้น ตราสัญลักษณ์ของการบินไทย เพิ่งเปลี่ยนเป็นรูปดอกจำปี ดังเช่นปัจจุบัน จนกระทั่งปี พ.ศ. 2528 วงดนตรีคาราบาว จัดทำบทเพลงมอบให้การบินไทย ชื่อเดียวกับคำขวัญ เพื่อสนับสนุนการส่งเสริมภาพลักษณ์ดังกล่าว
เพลงดังกล่าว มีที่มาจาก การทัวร์คอนเสิร์ตของวงคาราบาว ร่วมกับเนาวรัตน์ พงษ์ไพบูลย์ ซึ่งเดินทางด้วยสายการบินไทย จากท่าอากาศยานกรุงเทพ (ดอนเมือง) ไปยังนครซีแอตเทิล สหรัฐอเมริกา โดยก่อนการเดินทาง วงคาราบาวแต่งเพลงนี้ขึ้น เพื่อตอบแทนแก่สายการบินไทย ดนตรีที่ใช้เป็นแบบฟังสบาย มีเนื้อหาและท่วงทำนอง ที่ใช้จินตนาการอย่างลึกซึ้ง ทั้งนี้ ไพบูลย์ ศุภวารี เป็นผู้จัดรายการวิทยุคนแรก ซึ่งนำเพลงนี้เผยแพร่สู่ผู้ฟัง และได้รับความนิยม ในเวลาไม่นานนัก จึงทำให้ต่อมาในปี พ.ศ. 2529 คาราบาวนำเพลงนี้ ลงในอัลบั้มรวมเพลงคาราบาว ของตัวเอง ทั้งหมดร่วมกันส่งเสริมให้คำขวัญ "รักคุณเท่าฟ้า" เป็นที่จดจำอย่างแพร่หลายเรื่อยมา
ทั้งนี้ต่อมา ยังมีศิลปินรายอื่น นำเพลงนี้ไปร้องลงในสตูดิโออัลบั้ม ได้แก่ ชัคกี้ ธัญญรัตน์ ในอัลบั้ม ศรัทธา, โคโค่แจ๊ซ, วิยะดา โกมารกุล ณ นคร เป็นต้น อนึ่ง เพลงดังกล่าว ในฉบับของคาราบาว ยังนำมาใช้เป็นเพลงเปิดรายการ ใต้ฟ้าเมืองไทย สารคดีสั้นทางโทรทัศน์ ในระยะเวลาตอนละ 5 นาที ซึ่งเสนอฉายทางสถานีวิทยุโทรทัศน์ไทยทีวีสีช่อง 3 ตั้งแต่ราวปี พ.ศ. 2531-2539 โดยใช้ท่อนเพลงบรรเลงช่วงกลาง ก่อนจะข้ามไปยังท่อนแรกของช่วงที่สาม[ต้องการอ้างอิง]
ดูเพิ่ม

การบินไทย
คาราบาว
ยูโกะ โองูระ

| ยูโกะ โองูระ |
| --- | --- |
เกิด: 1 พฤศจิกายน พ.ศ. 2526 (41 ปี) ยูโกะ โองูระ
อาชีพ: นักร้อง , นักแสดง, นางแบบ
ปีที่แสดง: พ.ศ. 25xx - ปัจจุบัน
ยูโกะ โองูระ (ญี่ปุ่น: 小倉優子; โรมาจิ: Ogura Yūko) เกิดเมื่อวันที่ 1 พฤศจิกายน พ.ศ. 2526 ในเมืองโมบาระ จังหวัดจิบะ ประเทศญี่ปุ่น เป็นดารานักแสดงไอดอล ชาวญี่ปุ่น ที่ได้รับความนิยมอย่างมากในต้นยุค 2000
ประวัติ

เธอเข้าสู่วงการบันเทิงตั้งแต่ ค.ศ. 2001 ยูโกะเป็นที่รู้จักนอกประเทศญี่ปุ่นจากเพลง "Onna no Ko Otoko no Ko ♡" (オンナのコ♡オトコのコ, "Girls ♡ Boys") ซึ่งปรากฏเป็นเพลงจบของอนิเมะสกูลรัมเบิ้ล สูตรรักฉบับนักเรียน ยูโกะยังมีชื่อเสียงในฐานะนางแบบที่ได้รับความนิยมในประเทศญี่ปุ่น ในปี ค.ศ. 2010 เธอได้รับการเสนอชื่อให้เป็น "หนึ่งใน 7 ไอดอลญี่ปุ่นที่น่ารักที่สุด" โดยนิตยสารเอฟเอชเอ็มฉบับประเทศไทย
เมื่อวันที่ 10 ตุลาคม ค.ศ. 2011 ยูโกะประกาศว่าเธอแต่งงานกับ อิซาโอะ คิกูจิ ที่ฮาวาย สหรัฐอเมริกา
ข้อมูลส่วนตัว

ชื่อจริง : ยูโกะ โองูระ  (ญี่ปุ่น: 小倉優子; โรมาจิ: Ogura Yūko)
ชื่ออื่น : ยูโกริง (ญี่ปุ่น: ゆうこりん; โรมาจิ: Yūkorin)
วันเกิด : 1 พฤศจิกายน พ.ศ. 2526 (41 ปี)
สถานที่เกิด : เมืองโมบาระ จังหวัดจิบะ ประเทศญี่ปุ่น
สัดส่วน : B80 / W56 / H83
ส่วนสูง : 162 ซม.
น้ำหนัก : 43 กก.
สีที่ชอบ :  สีชมพู
กรุ๊ปเลือด : B
สังกัดค่าย : s t a r c h i l d
ผลงาน > เพลง

อัลบั้ม 小倉優子 (フルーchu タルト)
เพลง  Onna no Ko♥Otoko no Ko (オンナのコ♥オトコのコ; Girls♥Boys) -  (School Rumble OST)
ผลงาน > DVD

[2544]
1st　DVD
(グラビアの美少女/小倉 優子 soda pop)
(Sweetie Fruity)
(小倉優子十七歳　～終わらない夏～)
(Ａｄｖａｎｃｅ)
(ラストアライブ)
[2545]
(Ｄ－Ｓｐｌａｓｈ！　小倉優子)
(恋心)
(SHOOTING A BULLET もうひとつの“BOM!”アイドルたちの素顔)
(Ｐｅａｃｈ)
(時空警察ヴェッカーD-02)
(ＢＯＭ！)　スペシャルエディション
日テレジェニック2002　小倉優子(Style)
ヤングアニマル(オリジナルDVD　小倉優子)
(FROZEN GIRL ～永遠少女～)
(WPB-net　小倉優子　digitalプレイボーイVOL.1)
(Ｍｙ　Ｒｏｏｍ)
[2546]
(まるごと小倉優子Ｖｏｌ.１)
(まるごと小倉優子Ｖｏｌ.２)
(小倉優子　～Ｙｕｋｏ’ｓ　Ｐｒｉｖａｔｅ　１００　Ｑｕｅｓｔｉｏｎｓ～)
日テレジェニック２００２卒業制作ドラマ
(真夜中の少女　ＭＡＹＡ)
(Ｂ．Ｌ．Ｔ．晴れ着１５大美女　開運励ましＤＶＤ)
(小倉優子　MyRoom　Loppie ver."Valentine Edition")
(永遠少女 エピソード2)
(ハイパープロダクトレボリューション２００３)
(優子とあそんで♪)
(タイは若いうちに行こう)
(ヤングサンデー21･22合併号)
แหล่งข้อมูลอื่น

เวปทางการ (ญี่ปุ่น)
รวมรูปภาพและโฟโต้บุ๊ค เก็บถาวร 2008-09-07 ที่ เวย์แบ็กแมชชีน
NICE.MeiYou เก็บถาวร 2008-05-31 ที่ เวย์แบ็กแมชชีน (ญี่ปุ่น)
Ujido เก็บถาวร 2008-11-19 ที่ เวย์แบ็กแมชชีน (ญี่ปุ่น)
พระยานิติศาสตร์ไพศาลย์ (วัน จามรมาน)

| ศาสตราจารย์พระยานิติศาสตร์ไพศาลย์ (วัน จามรมาน) ป> ช., ป.ม., ท.จ. |
| --- | --- |

รัฐมนตรีว่าการกระทรวงยุติธรรม
ดำรงตำแหน่ง 21 มิถุนายน พ.ศ. 2476 – 12 กุมภาพันธ์ พ.ศ. 2479
นายกรัฐมนตรี: พระยาพหลพลพยุหเสนา (พจน์ พหลโยธิน)
ก่อนหน้า: พระยาเทพวิทุรพหุลศรุตบดี (บุญช่วย วณิกกุล)
ถัดไป: เจ้าพระยามหิธร (ลออ ไกรฤกษ์)
สมาชิกสภาผู้แทนราษฎร  แบบประเภทที่ 2
ดำรงตำแหน่ง 9 ธันวาคม พ.ศ. 2476 – 11 สิงหาคม พ.ศ. 2479
 
ข้อมูลส่วนบุคคล
เกิด: 15 กันยายน พ.ศ. 2431 จังหวัดพระนคร ประเทศสยาม
เสียชีวิต: 11 มีนาคม พ.ศ. 2510 (78 ปี) จังหวัดพระนคร ประเทศสยาม

ศาสตราจารย์ พระยานิติศาสตร์ไพศาลย์ (วัน จามรมาน) เป็นอดีตอนุกรรมการร่างรัฐธรรมนูญ เป็นอดีตอธิบดีกรมอาลักษณ์ ผู้เคยทำงานใกล้ชิดพระบาทสมเด็จพระเจ้าอยู่หัวในกรมราชเลขาธิการ
ประวัติ

พระยานิติศาสตร์ไพศาล เป็นคนกรุงเทพฯ เกิดเมื่อวันที่ 15 กันยายน พ.ศ. 2431  ที่บ้านเชิงสะพานยศเส อำเภอปทุมวัน จังหวัดพระนคร โดยมีชื่อเดิมว่า "วัน จามรมาน" เป็นบุตรของจมื่นเสนาสงคราม (ช้าง จามรมาน)  กับนางพลอย เสนาสงคราม เขาได้เข้าเรียนชั้นประถมที่โรงเรียนวัดเทพธิดาราม แล้วไปต่อชั้นมัธยมที่โรงเรียนวัดราชบุรณะ และไปจบชั้นมัธยมศึกษาพิเศษจากโรงเรียนสวนกุหลาบอังกฤษ (ที่ย้ายมาจัดการเรียนการสอนที่โรงเรียนเทพศิรินทร์ในช่วงเวลานั้น) ต่อมาได้เข้าไปเป็นนักเรียนล่ามของกระทรวงยุติธรรม เมื่อปี พ.ศ. 2451 จึงมีโอกาสเข้าเรียนโรงเรียนกฎหมายกระทรวงยุติธรรม ในปี พ.ศ. 2453 สอบได้เป็นเนติบัณฑิตชั้น 2 เข้ารับราชการเป็นผู้พิพากษาศาลคดีต่างประเทศ และในปี พ.ศ. 2454 ได้รับการคัดเลือกไปเรียนวิชากฎหมายต่อที่ประเทศอังกฤษ ที่สำนักกฎหมายเกรย์อินน์ จนเรียบจบกฎหมายจากอังกฤษในปี พ.ศ. 2459 แล้วจึงกลับไทยมาเฝ้าทูลละอองธุลีพระบาทเมื่อวันที่ 15 ตุลาคม 2460 แล้วรับราชการเป็นผู้พิพากษาต่อมา
พระยานิติศาสตร์ไพศาล ขณะมีตำแหน่งเป็นผู้พิพากษาศาลพระราชอาญา ในปี พ.ศ. 2460 ก็ได้รับพระราชทานบรรดาศักดิ์เป็นหลวงอรรถกัลยาณวาทย์ ได้ปีเดียวก็ได้รับการเลื่อนบรรดาศักดิ์ขึ้นเป็น “พระนิติศาสตร์ไพศาล” ได้เป็นกรรมการในศาลฎีกา ครั้นถึงปี พ.ศ. 2463 จึงย้ายงานจากทางด้านตุลาการมาอยู่ที่กรมราชเลขาธิการ มาเป็นเจ้ากรมกองการต่างประเทศ
ในเวลาอีก 3 ปีต่อมาได้รับการเลื่อนบรรดาศักดิ์ขึ้นเป็นพระยาในราชทินนามเดิม ทำงานในกรมราชเลขาธิการ ต่อมาถึงปี พ.ศ. 2470 ได้ขึ้นดำรงตำแหน่งอธิบดีกรมอาลักษณ์ จากนั้นอีก 3 ปี จึงย้ายกลับไปยังหน่วยงานเดิมที่กระทรวงยุติธรรม โดยในปี พ.ศ. 2474 ก่อนเปลี่ยนแปลงการปกครองท่านได้ขึ้นเป็นอธิบดีผู้พิพากษาศาลพระราชอาญา และเป็นอธิบดีผู้พิพากษาศาลคดีต่างประเทศในปีถัดมา
เมื่อมีการเปลี่ยนแปลงการปกครองในปี 2475 ได้มีการแต่งตั้งสมาชิกสภาผู้แทนราษฎรชั่วคราวชุดแรกขึ้นมาจำนวน 70 คน พระยานิติศาสตร์ฯ เป็นหนึ่งในสมาชิกสภาผู้แทนราษฎร และได้รับการแต่งตั้งเป็นสมาชิกสภาผู้แทนราษฎรประเภทที่ 2
พระยานิติศาสตร์ฯ เคยเป็นคณบดีคนแรก ของคณะนิติศาสตร์ มหาวิทยาลัยธรรมศาสตร์ เป็นอาจารย์สอนกฎหมายที่จุฬาลงกรณ์มหาวิทยาลัย และเคยเป็นประธานกรรมการธนาคารออมสิน (พ.ศ. 2490-2492)
พระยานิติศาสตร์ฯ ถึงแก่อนิจกรรมในวันที่ 11 มีนาคม พ.ศ. 2510
ยศ บรรดาศักดิ์ และตำแหน่ง

– อำมาตย์โท
29 พฤศจิกายน 2463 – เข้ารับพระราชทานสัญญาบัตรบรรดาศักดิ์ พระนิติศาสตร์ไพศาลย์
18 ธันวาคม 2463 – เปลี่ยนเป็นเสวกโท
2 มีนาคม 2467 – เรือตรีเสือป่า
– เสวกเอก
– 7 พฤศจิกายน 2470 – มหาเสวกตรี
เครื่องราชอิสริยาภรณ์

พ.ศ. 2498 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2494 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2472 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2461 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2476 –  เหรียญจักรพรรดิมาลา (ร.จ.พ.)
พ.ศ. 2467 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เชิงอรรถ

↑  ระหว่างวันที่ 21 มิถุนายน พ.ศ. 2476 จนถึงวันที่ 1 กันยายน พ.ศ. 2476 เป็นรัฐมนตรีทำการแทนรัฐมนตรีว่าการกระทรวงยุติธรรม
↑  สมาชิกสภาผู้แทนราษฎรชุดชั่วคราว ตั้งแต่ 28 มิถุนายน พ.ศ. 2475 – 9 ธันวาคม พ.ศ. 2476
ระพิพรรณ พงศ์เรืองรอง

| ระพิพรรณ พงศ์เรืองรอง> ข้อมูลส่วนบุคคล |
| --- | --- |
เกิด: 30 สิงหาคม พ.ศ. 2515 (52 ปี) จังหวัดขอนแก่น
ศาสนา: พุทธ
พรรคการเมือง: พรรคไทยรักษาชาติ
คู่สมรส: อริสมันต์ พงศ์เรืองรอง

นางระพิพรรณ พงศ์เรืองรอง อดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และเป็นภรรยาของนายอริสมันต์ พงศ์เรืองรอง อดีตแกนนำ นปช.
ประวัติ

ระพิพรรณ พงศ์เรืองรอง (สกุลเดิม มีบุญเปี่ยม) เกิดเมื่อวันที่ 30 สิงหาคม พ.ศ. 2515 ที่จังหวัดขอนแก่น เป็นบุตรของนายประยูร กับนางจำลอง มีบุญเปี่ยม สำเร็จการศึกษาระดับปริญญาตรี สาขารัฐศาสตร์ จากคณะรัฐศาสตร์ มหาวิทยาลัยรามคำแหง ด้านครอบครัวสมรสกับนายอริสมันต์ พงศ์เรืองรอง ทั้งคู่มีบุตรด้วยกันทั้งหมด 3 คน
การทำงาน

ระพิพรรณ พงศ์เรืองรอง ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย ลำดับที่ 27 และได้รับเลือกตั้งเป็นสมัยแรก
ในปี 2562 ระพิพรรณ พงศ์เรืองรอง ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 40 แต่ไม่ได้รับเลือกตั้งเนื่องจากพรรคไทยรักษาชาติถูกยุบพรรคก่อนจะมีการเลือกตั้ง
ร็อกวิธยู (เพลงโบอา)

| "Rock With You"> เพลงโดยโบอา.จากอัลบั้มLove & Honesty และ BEST OF SOUL |
| --- | --- |
วางจำหน่าย: 3 ธันวาคม พ.ศ. 2546
บันทึกเสียง: พ.ศ. 2546
แนวเพลง: เจ-ป็อป
ค่ายเพลง: เอเว็กซ์ แทร็กซ์
ร็อค วิธ ยู(Rock With You) เป็นซิงเกิลภาษาญี่ปุ่นลำดับที่ 11 ของโบอาในรูปแบบของแม็กซี่ซิงเกิล  วางขายเมื่อวันที่ 3 ธันวาคม พ.ศ. 2546  และเป็นซิงเกิลภาษาเกาหลีที่ 2 อีกด้วย  เปิดตัวสัปดาห์แรกที่อันดับ 5 ของออริกอนชาร์ต  และมียอดขายรวมมากกว่า 60,000 แผ่น  โดยทั้งเพลง Rock With You เป็นเพลงประกอบโฆษณาโทรศัพท์มือถือโตชิบา รุ่น A5501T ของ au  และนอกจากนี้ยังเป็นเพลงที่โบอาใช้แสดงสดในงาน MTV Asia Awards 2004 ที่ประเทศสิงคโปร์อีกด้วย
มิวสิกวิดีโอเพลงนี้ยังเป็นการเปิดตัวต่อสาธารณชนครั้งแรกของวงร็อคชื่อดังในเกาหลีอย่าง TRAX
รายชื่อเพลง > เวอร์ชันญี่ปุ่น

Rock With You
DOUBLE (English Version)
Rock With You (Instrumental)
DOUBLE (Instrumental)
รายชื่อเพลง > เวอร์ชันเกาหลี

Rock With You
아틀란티스 소녀 (Atlantis Princess)_Just FiCTiOn Mix 2003
Moon & Sunrise
Rock With You (Instrumental)
아틀란티스 소녀 (Atlantis Princess)_Just FiCTiOn Mix 2003 (Instrumental)
Moon & Sunrise (Instrumental)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 3 ธันวาคม 2003 | Oricon Daily Singles Chart | #5 |  |  |  |
| 3 ธันวาคม 2003 | Oricon Weekly Singles Chart | #5 | 29,047 | 60,000 |  |
| 3 ธันวาคม 2003 | Oricon Monthly Singles Chart |  |  | 60,000 |  |
| 3 ธันวาคม 2003 | Oricon Yearly Singles Chart |  |  | 60,000 |  |
รักพลิกล๊อค

| --- | --- |
รักพลิกล๊อค
陽あたり良好!
ชื่อภาษาอังกฤษ: Hiatari Ryōkō!
แนว: โรแมนซ์,กีฬา
มังงะ
เขียนโดย: มิซึรุ อะดะจิ
สำนักพิมพ์:  โชงะกุกัง    วิบูลย์กิจ
อนิเมะ
กำกับโดย: กิซาบุโร่ สุงิอิ
สตูดิโอ: Group TAC, อะซัทสึดีเค, โตโฮ
รักพลิกล๊อค (ญี่ปุ่น: 陽あたり良好!; โรมาจิ: Hiatari Ryōkō!) เป็นการ์ตูนญี่ปุ่นของ "มิซึรุ อะดะจิ" ในช่วงปี พ.ศ. 2523-2524 ในหนังสือการ์ตูนโชโจะ ซึ่งภายหลังได้ถูกนำมาทำเป็นละครโทรทัศน์และภาพยนตร์การ์ตูน
เนื้อเรื่อง

รักพลิกล๊อคเป็นเรื่องราวภายในโรงเรียนไฮสคูลเมียวโจ สาวน้อยตัวเอกของเรื่อง ชื่อ คาสึมิ คิชิโมโตะ ต้องย้ายมาพักอยู่กับญาติ ที่เปิดบ้านให้เช่า กลายเป็นว่าเธอต้องมาพักอยู่ใต้ชายคาเดียวกันกับชายหนุ่ม (เพื่อนร่วมโรงเรียน) ถึงสี่คน โดยเฉพาะคนนึงเธอเกลียดมากตั้งแต่แรกเจอ นายยูซาคุ ทากาสึกิ
แม้ว่าคาสึมิจะมีแฟนเป็นตัวเป็นตนอยู่แล้ว แต่แฟนของเธอก็ต้องเรียนอยู่ไกลกัน และเมื่อเวลาผ่านไป คาสึมิก็พบว่า เธอเริ่มผูกพันกับหนึ่งในชายหนุ่มผู้พักอยู่ในบ้านเดียวกันกับเธอ มากขึ้นเรื่อยๆ
รวมฮิตปีทอง

รวมฮิตปีทอง อัลบั้มชุดแรกของวง สี่เต่าเธอ ออกมาในช่วง อัลเทอร์เนทีฟ รุ่งเรือง และได้รับความนิยมเป็นอย่างมาก มีการกล่าวขานถึงอัลบั้มชุดนี้เป็นประจำ แฟตเฟสติวัล ครั้งที่ 6 ทางวงได้นำอัลบั้มมาผลิตและวางจำหน่ายใหม่พร้อมกับชุด โชค 2 ชั้น และ The Love Boat จำนวนอัลบั้มละ 999 ชุด ชื่ออัลบั้มมาจากเพลง ปีทอง ซึ่งเป็นเพลงที่แต่งเก็บเอาไว้
รายชื่อเพลง

เธ๊อ เธอ เธอ เธอ
อวกาศ
ยังจำ
จือ ดึด จื๊อ
โหดร้าย
พัฒน์พงศ์
หอมกลิ่น
ตา
เธอน่ารัก
คาวบอย
อวกาศ (Mercury-Mixed)
ยังจำ (Acoustic)
รายละเอียดเพลง > "เธ๊อ เธอ เธอ เธอ"

"เธ๊อ เธอ เธอ เธอ" ได้แรงบันดาลใจจากเพลง This Charming Man ของวง The Smiths เริ่มแต่งโดย รุ่งโรจน์ อุปถัมถ์โพธิวัฒน์ และเป็นเพลงที่ทางวงกล่าวว่าเล่นยากที่สุด
รายละเอียดเพลง > "อวกาศ"

"อวกาศ" เป็นเพลงแรกที่เริ่มทำในชื่อของ สี่เต่าเธอ และเป็นการเล่าภาพด้วยเพลง
รายละเอียดเพลง > "จือ ดึด จื๊อ"

"จือ ดึด จื๊อ" เป็นเพลงที่กิตติกร ซุงแต่ง ซึ่งในขณะนั้นอยู่ต่างประเทศ
รายละเอียดเพลง > "พัฒน์พงศ์"

"พัฒน์พงศ์" เป็นเพลงที่กิตติกร ซุงแต่งขณะอยู่เมืองนอกอีกเพลง เพื่อระลึกถึงเพื่อนๆในเมืองไทย บรรยายความรู้สึกตอนไปเที่ยวสีลมซอย สอง
รายละเอียดเพลง > "หอมกลิ่น"

"หอมกลิ่น" เป็นเพลงที่สฤษฎ์พร เมตตาจิตแต่งขึ้นสมัยวง สามเกลอ แต่เดิมเป็นเสียงร้องของ กิรเดช เกตกินทะ และมีเนื้อร้องเดิมว่า "หอมกลิ่นที่ลอยมาจากปล่องเมรุที่เผาร่างเธอ"
นิตยสาร DDT จัดว่าเพลง หอมกลิ่น เป็นหนึ่งเพลงล่อแหลม
รายละเอียดเพลง > "เธอน่ารัก"

"เธอน่ารัก" เป็นเพลงทีรุ่งโรจน์ อุปถัมถ์โพธิวัฒน์เริ่มแต่งขึ้นมาก่อน แล้ว คงเดช จาตุรันต์รัศมี ได้นำมาแต่งต่อ โดยคิดถึงแฟนตัวเอง และดนตรีได้แรงบันดาลใจจากเพลง There She Go ของวง The La's
ยู (เพลงของอายูมิ ฮามาซากิ)

| "YOU"> เพลงโดยอายูมิ ฮามาซากิ.จากอัลบั้มA Song for XX |
| --- | --- |
วางจำหน่าย: 10 มิถุนายน พ.ศ. 2541 (8 ซม.)(ในญี่ปุ่น)  28 กุมภาพันธ์ พ.ศ. 2544 (12 ซม.) (ในญี่ปุ่น)
บันทึกเสียง: พ.ศ. 2541
แนวเพลง: เจ-ป็อป
ความยาว: 14:30 นาที (8 ซม.)   39:05 นาที (12 ซม.)
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
โปรดิวเซอร์: แม็กซ์ มัตสึอุระ
ยู (ญี่ปุ่น: ユー; โรมาจิ: Yu; ทับศัพท์: YOU) เป็นซิงเกิลที่ 2 ของอายูมิ ฮามาซากิ  วางจำหน่ายเมื่อวันที่ 10 มิถุนายน  พ.ศ. 2541  เปิดตัวสัปดาห์แรกในอันดับที่ 20 ของออริกอนชาร์ต  มียอดขายรวม 78,000 แผ่น  เพลง YOU เป็นเพลงปิดรายการอาซายัน  และเป็นเพลงถูกบรรจุอยู่ในอัลบั้ม A Song for XX ของอายูมิ
ซิงเกิล YOU ได้ทำขึ้นมาใหม่ในปี พ.ศ. 2544  โดยได้ทำในรูปของซิงเกิลขนาด 12 ซม.  และเพิ่มเพลงรีมิกซ์เข้าไป  โดยเปิดตัวในอันดับที่ 25 ของออริกอนชาร์ต  จึงทำให้ยอดรวมทั้งหมดของซิงเกิลนี้มากกว่า 114,000 แผ่น
ในปี พ.ศ. 2546 ได้มีการรีมิกซ์ใหม่และบรรจุไว้ในอัลบั้มรวมเพลงบัลลาร์ดที่ชื่อว่า A BALLADS
รายชื่อเพลง > 8 ซม.

YOU
YOU 〜Acoustic Version〜
YOU 〜Instrumental〜
รายชื่อเพลง > 12 ซม.

YOU "Original Mix"
YOU "Acoustic Version"
YOU "taku's CHEMISTRY MIX"
YOU "MASTERS OF FUNK R&B REMIX"
YOU "ORIENTA-RHYTHM CLUB MIX"
YOU "Dub's Uplifting Mix"
YOU "Original Mix -Instrumental-"
การแสดงสด

16 มิถุนายน พ.ศ. 2541 - Utaban - "YOU"
19 มิถุนายน พ.ศ. 2541 - Music Station - "YOU"
20 มิถุนายน พ.ศ. 2541 - Pop Jam - "YOU"
25 ธันวาคม พ.ศ. 2541 - Music Station Super Live - "Depend on You" และ "YOU"
ชาร์ต > 8 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 10 มิถุนายน พ.ศ. 2541 | Oricon Daily Singles Chart | #20 |  |  |  |
| 10 มิถุนายน พ.ศ. 2541 | Oricon Weekly Singles Chart | #20 |  | 78,000 | 10 สัปดาห์ |
| 10 มิถุนายน พ.ศ. 2541 | Oricon Yearly Singles Chart |  |  | 78,000 |  |
ชาร์ต > 12 ซม.

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 กุมภาพันธ์ พ.ศ. 2544 | Oricon Daily Singles Chart | #25 |  |  |  |
| 28 กุมภาพันธ์ พ.ศ. 2544 | Oricon Weekly Singles Chart | #25 |  | 36,000 | 6 สัปดาห์ |
| 28 กุมภาพันธ์ พ.ศ. 2544 | Oricon Yearly Singles Chart |  |  | 36,000 |  |
แหล่งข้อมูลอื่น

ข้อมูลของเอเว็กซ์ แทร็กซ์ เก็บถาวร 2006-01-13 ที่ เวย์แบ็กแมชชีน
ข้อมูลของออริกอน
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
มหาวิทยาลัยเซาแทมป์ตัน

| --- | --- |
University of Southampton

ละติน: Universitas de Sotoniensis
คติพจน์: ลาติน: Strenuis Ardua Cedunt   ไทย: ความลำบากก่อเกิดความมุมานะ
ประเภท: สถาบันอุดมศึกษาของรัฐ
สถาปนา: 29 เมษายน พ.ศ. 2495 ได้รับพระบรมราชโองการให้เป็นมหาวิทยาลัย  พ.ศ. 2445 วิทยาลัยอุดมศึกษา   พ.ศ. 2405 สถาบันฮาร์ตเลย์
ที่ตั้ง: เซาแทมป์ตัน, สหราชอาณาจักร
สี: น้ำเงินคราม เขียวน้ำทะเล และแดงเลือดหมู
เครือข่าย: กลุ่มรัสเซล ACU EUA WUN
มาสคอต: เก้ง
เว็บไซต์: http://www.southampton.ac.uk/

มหาวิทยาลัยเซาแฮมป์ตัน (University of Southampton, ชื่อย่อ UoS หรือ Soton) เป็นสถาบันอุดมศึกษาเน้นวิจัยในสหราชอาณาจักร มีที่ตั้งในเมืองเซาแฮมป์ตัน  และเมืองวินเชสเตอร์ จังหวัดแฮมป์เชอร์ มหาวิทยาลัยเป็นหนึ่งในสมาชิกก่อตั้งของกลุ่มรัสเซล ซึ่งเป็นกลุ่มมหาวิทยาลัยวิจัยอันดับต้นของสหราชอาณาจักร
มหาวิทยาลัยเซาแฮมป์ตันถือกำเนิดจากสถาบันฮาร์ตเลย์ (Hartley Institute) ซึ่งตั้งในปี พ.ศ. 2405 ตามชื่อของเฮนรี ฮาร์ตเลย์ ในย่านใจกลางเมืองเก่าเซาแฮมป์ตัน ต่อมาในปี พ.ศ. 2445 สถาบันฮาร์ตเลย์ได้ยกฐานะเป็นวิทยาลัยอุดมศึกษาภายใต้การกำกับของมหาวิทยาลัยลอนดอน ผู้สอบได้ตามหลักสูตรจะได้รับปริญญาบัตรจากมหาวิทยาลัยลอนดอน ครั้นสถาบันพัฒนาจนมีความก้าวหน้าก็ได้มีพระราชบัญญัติให้แยกตัวออกเป็นมหาวิทยาลัยอิสระเมื่อวันที่ 29 เมษายน พ.ศ. 2495 นับเป็นมหาวิทยาลัยแรกที่มีสถานภาพอิสระในรัชกาลสมเด็จพระราชินีนาถเอลิซาเบธที่สอง
ประวัติ > สถาบันฮาร์ตเลย์

มหาวิทยาลัยเซาแฮมป์ตันก่อตั้งเมื่อ พ.ศ. 2405 ในฐานะสถาบันฮาร์ตเลย์ ตามชื่อของเฮนรี โรบินสัน ฮาร์ตเลย์ (Henry Robinson Hartley, พ.ศ. 2320–2393) ทายาทธุรกิจค้าไวน์ ก่อนที่ฮาร์ตเลย์จะวายชนม์ เขาได้เขียนพินัยกรรมสั่งให้นำมรดกจำนวน 103,000 ปอนด์สำหรับใช้เป็นทุนประเดิมตั้งสถาบันศึกษา ณ บ้านของเขาซึ่งตั้งที่ใจกลางเมืองเซาแฮมป์ตัน
...ให้ใช้ดอกผล เงินปันผล และเงินรายได้ประจำปีของกองมรดกนี้ สำหรับสนับสนุนการศึกษาและความก้าวหน้าทางวิทยาศาสตร์ธรรมชาติ ประวัติศาสตร์ ดาราศาสตร์ โบราณคดี วรรณคดีตะวันตกและตะวันออกในเมืองแห่งนี้ โดยอาจสร้างเป็นห้องสมุดประชาชน สวนพฤกษศาสตร์ หอสังเกตการณ์ดาราศาสตร์ และพิพิธภัณฑสถานจัดแสดงวัตถุที่เกี่ยวกับศาสตร์ข้างต้น
ในชั้นแรกฮาร์ตเลย์มิได้หวังว่าเงินจำนวนนี้จะใช้สร้างเป็นมหาวิทยาลัยดังเช่นที่ก่อตั้งตามเมืองท่าและเมืองอุตสาหกรรมของสหราชอาณาจักรอื่น ๆ เขาเพียงแต่หวังว่าให้สร้างสถานเผยแพร่ความรู้เพื่อให้เมืองมีชื่อเสียงทางวิชาการนอกเหนือจากการเป็นเมืองท่าและเมืองชุมทางรถไฟ จึงเป็นเหตุให้มีการถกเถียงขัดแย้งเกี่ยวกับข้อความในพินัยกรรมจนถึงขั้นขึ้นโรงศาล จนในที่สุดก็ได้มีการตั้ง "สถาบัน" ขึ้นตามเจตนารมณ์ของฮาร์ตเลย์ ซึ่งผิดไปจากความประสงค์ของผู้ใหญ่ในบ้านเมืองบางคนที่ต้องการให้เป็น "วิทยาลัย" สถาบันฮาร์ตเลย์เปิดอย่างเป็นทางการเมื่อวันที่ 15 ตุลาคม พ.ศ. 2405 โดยเฮนรี เทมเปิล นายกรัฐมนตรีในขณะนั้น ในพิธีมีผู้คนคับคั่งเป็นอย่างมาก
หลังจากสถาบันฮาร์ตเลย์ก่อตั้งได้ 21 ปีแล้ว ได้เปลี่ยนสถานะเป็นวิทยาลัยฮาร์ตเลย์พร้อม ๆ กับรับนักศึกษาและคณาจารย์เพิ่มขึ้น นอกจากนี้ยังได้จัดสิ่งอำนวยความสะดวกรวมถึงหอพักที่เพิ่มขึ้นด้วย
ประวัติ > วิทยาลัยอุดมศึกษาฮาร์ตเลย์ และวิทยาลัยอุดมศึกษาเซาแฮมป์ตัน

วิทยาลัยฮาร์ตเลย์ดำเนินกิจการตามปกติเรื่อยมาจนถึง พ.ศ. 2445 คณะกรรมการวิทยาลัยอุดมศึกษา (University College Grants Committee) ได้ตรวจสอบประเมินคุณภาพการสอนและการบริหารการเงิน เห็นสมควรให้วิทยาลัยฮาร์ตเลย์เป็นวิทยาลัยอุดมศึกษา (University College) สมทบอยู่กับมหาวิทยาลัยลอนดอนเมื่อมีผู้สอบได้ตามหลักสูตรแล้วก็ขออนุมัติมหาวิทยาลัยลอนดอนเพื่อให้ปริญญา ในการนี้ วิลเลียม ดาร์วิน (William Darwin) ผู้อำนวยการกองคลัง รวมถึงสมาชิกสภาสถาบันฯ ได้รวมกันบริจาคเงินเพื่อใช้ในการยกฐานะครั้งนี้ ต่อมาทางวิทยาลัยเห็นความจำเป็นต้องย้ายที่ตั้งไปที่ทุ่งนาแถบตำบลไฮฟิลด์ ทางตอนเหนือของเมือง ก็ได้ดำเนินการระดมทุนและจัดสร้างอาคารเรียนในที่ตั้งใหม่
ครั้นแล้วเมื่อวันที่ 20 มิถุนายน พ.ศ. 2457 ริชาร์ด ฮอลเดน (Richard Haldane) รัฐมนตรีว่าการกระทรวงยุติธรรม (Lord Chancellor) ในขณะนั้นได้กระทำพิธีเปิดวิทยาลัยอุดมศึกษาซึ่งเพิ่งย้ายจากใจกลางเมือง ชื่อของวิทยาลัยได้เปลี่ยนจากเดิมเป็นวิทยาลัยอุดมศึกษาเซาแฮมป์ตัน หกสัปดาห์จากนั้นวิทยาลัยถูกใช้เป็นที่พยาบาลทหารซึ่งบาดเจ็บจากการสู้รบในสงครามโลกครั้งที่หนึ่ง จนต้องงดการเรียนการสอน ด้วยความจำกัดด้านสถานที่นั้นเอง ก็ทำให้กระทรวงกลาโหมต้องสร้างเพิงไม้ไว้ท้ายตึกของวิทยาลัย หลังสงครามเพิงไม้ได้ถูกบริจาคให้แก่วิทยาลัย พร้อม ๆ กับการย้ายที่ตั้งออกจากใจกลางเมืองอย่างสมบูรณ์
เพื่อเป็นการรองรับจำนวนนักศึกษาจากต่างเมือง วิทยาลัยได้ซื้อหอไฮฟิลด์ (Highfield Hall) ซึ่งเป็นโรงนาเก่าตั้งใกล้กับเขตที่เลี้ยงสัตว์สาธารณะประจำเมือง (ปัจจุบันคือสวนสาธารณะ) และหอเซาท์ฮิล สำหรับทำเป็นหอพักนักศึกษาหญิง  (ปัจจุบันคือหอพักถนนเกลนแอร์)  และบ้านเซาท์สโตนแฮม (South Stoneham House) สำหรับทำหอพักนักศึกษาชาย (ปัจจุบันเป็นส่วนหนึ่งของหอพักถนนเวสเซกส์)
ระหว่าง พ.ศ. 2460 - 2470 วิทยาลัยได้รับเงินและที่ดินบริจาคจากผู้สนับสนุน เช่นบุตรสาวทั้งสองของเอ็ดเวิร์ด เทอร์เนอร์ ซิมส์ (Edward Turner Sims) ได้บริจาคเงินสำหรับสร้างหอสมุดสำหรับนักศึกษาและประชาชนชาวเมือง รวมถึงสร้างอาคารใหม่ ๆ ถึงกระนั้นในช่วงสงครามโลกครั้งที่สอง อาคารที่สร้างมาก่อนหน้าส่วนมากรวมถึงหอพักนักศึกษาก็ถูกโจมตีโดยเครื่องบินทิ้งระเบิดของนาซีเยอรมัน ระหว่างสงครามแทนที่วิทยาลัยจะอพยพตามคำสั่งทางการ กลับใช้โอกาสนี้พัฒนาคณะวิศวกรรมศาสตร์ สาขาวิชาการสำรวจ และสาขาวิชาโทรเลข ต่อมาหลังสงครามวิทยาลัยได้ก่อตั้งสถาบันวิจัยเสียงและการสั่น รวมทั้งปรับปรุงพัฒนาสาขาวิชาอิเล็กทรอนิกส์ โดยมีแอริช เซปเลอร์ (Erich Zepler) นักอิเล็กทรอนิกส์ชาวเยอรมันเป็นผู้นำ
ประวัติ > มหาวิทยาลัยเซาแฮมป์ตัน

ครั้นแล้ว ณ วันที่ 29 เมษายน พ.ศ. 2495 หลังจากที่สมเด็จพระราชินีนาถเอลิซาเบธที่สองขึ้นครองราชสมบัติแทนพระชนก (สมเด็จพระราชาธิบดีจอร์จที่หก) ซึ่งเสด็จสวรรคตไปเมื่อราวสองเดือนก่อน ก็ทรงตราพระราชบัญญัติให้วิทยาลัยอุดมศึกษาเซาแฮมป์ตันยกฐานะเป็นมหาวิทยาลัย นับเป็นมหาวิทยาลัยแห่งแรกในรัชกาลสมเด็จพระราชินีนาถเอลิซาเบธที่สอง มหาวิทยาลัยประกอบด้วยคณะวิชาทั้งสิ้น 6 คณะ ได้แก่ คณะศิลปศาสตร์ คณะวิทยาศาสตร์ คณะวิศวกรรมศาสตร์ คณะเศรษฐศาสตร์ คณะครุศาสตร์ และคณะนิติศาสตร์ โดยมีเจอราลด์ เวลเลสเลย์ (Gerald Wellesley) ดยุคแห่งเวลลิงตันเป็นนายกสภา ต่อมาในวันที่ 4 กรกฎาคม พ.ศ. 2496 มหาวิทยาลัยจัดพิธีประสาทปริญญาบัตรแก่ผู้สอบได้ตามหลักสูตรเป็นครั้งแรก กิจการของมหาวิทยาลัยเจริญรุดหน้าขึ้นตามลำดับ มีการจัดตั้งคณะแพทยศาสตร์ คณะสมุทรศาสตร์ หอพักที่มหาวิทยาลัยมีอยู่ที่ถนนเกลนแอร์และถนนเวสเซกส์ก็ได้ขยายเพื่อรองรับจำนวนนักศึกษาที่มากขึ้นอีกด้วย
ราว ๆ พ.ศ. 2520–2530 มหาวิทยาลัยได้สร้างอาคารเรียนใหม่ขึ้นเป็นจำนวนมาก รวมทั้งพัฒนาที่ดินที่ชิลเวิร์ทมาเนอร์ (Chilworth manor) ให้เป็นอุทยานวิทยาศาสตร์และสถานที่ประชุม ที่ดินที่ท่าเรือก็ได้พัฒนาเป็นศูนย์สมุทรศาสตร์แห่งชาติ รวมทั้งซื้อที่ดินโรงเรียนทอนตัน (Taunton College) และถนนไวด์เลน (Wide lane) สำหรับใช้เป็นที่ตั้งคณะมนุษยศาสตร์และศูนย์กีฬา ตามลำดับ ขณะเดียวกันแม้จะมีการตัดงบประมาณรัฐบาลกลางสำหรับอุดหนุนสถานศึกษา แต่สภามหาวิทยาลัยก็ได้จัดการปรับอัตรากำลังตามสัดส่วนงบประมาณที่ลดแทนการไล่พนักงานออกจากตำแหน่ง